CELEX: 22017D1286
Language: hu
Date: 2016-02-05 00:00:00
Title: Az EGT Vegyes Bizottság 3/2016 határozata (2016. február 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1286]

20.7.2017   
               
               
                  HU
               
               
                  Az Európai Unió Hivatalos Lapja
               
               
                  L 189/5
               
            AZ EGT VEGYES BIZOTTSÁG 3/2016 HATÁROZATA
      (2016. február 5.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1286]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 2010/470/EU és a 2010/471/EU határozatoknak a lófélékhez tartozó állatok spermájának, petesejtjeinek és embrióinak Unión belüli kereskedelmére és az Unióba történő behozatalára vonatkozó állat-egészségügyi bizonyítványmintákkal kapcsolatos követelmények tekintetében történő módosításáról szóló, 2015. február 6-i (EU) 2015/261 bizottsági végrehajtási határozatot (1) bele kell foglalni az EGT-megállapodásba.
               
            
                  (2)
               
               
                  Ez a határozat a halaktól és a tenyésztett víziállatoktól különböző élő állatokat, valamint állati termékeket – például petesejtet, embriót és spermát – érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
               
            
                  (3)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (4)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. melléklete I. fejezetének 4.2. részében a 93. pont (2010/470/EU bizottsági határozat) a következőképpen módosul:
      
                  1.
               
               
                  A pont a következő szöveggel egészül ki:
                  „az alábbi módosítással:
                  
                              —
                           
                           
                              
                                 32015 D 0261: a Bizottság 2015. február 6-i (EU) 2015/261 végrehajtási határozata (HL L 52., 2015.2.24., 1. o.).”
                           
                        
            
                  2.
               
               
                  A kiigazítás helyébe a következő szöveg lép:
                  „A 2. cikk a) pontjában, valamint d) pontjának i. alpontjában szereplő »2014. szeptember 30.« dátum alatt az EFTA-államok esetében »2015. február 25.« értendő. A 2. cikk b) pontjában, valamint d) pontjának ii. alpontjában szereplő »2014. október 1.« dátum alatt az EFTA-államok esetében »2015. február 26.« értendő. A 2. cikk b) és c) pontjában, valamint d) pontjának ii. alpontjában szereplő »2010. augusztus 31.« dátum alatt az EFTA-államok esetében »2011. július 1.« értendő. A 2. cikk c) pontjában, valamint d) pontjának ii. alpontjában szereplő »2010. szeptember 1.« dátum alatt az EFTA-államok esetében »2011. július 2.« értendő.
                  A 4. cikk a) és b) pontjában szereplő »2010. augusztus 31.« dátum alatt az EFTA-államok esetében »2011. július 1.« értendő. A 4. cikk b) pontjában szereplő »2010. szeptember 1.« dátum alatt az EFTA-államok esetében »2011. július 2.« értendő.”
               
            2. cikk
      Az (EU) 2015/261 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
      3. cikk
      Ez a határozat 2016. február 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. február 5-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 52., 2015.2.24., 1. o.
      
      
         (*1)  Alkotmányos követelmények fennállását nem jelezték.